TATA
ఆ మూడు కంపెనీల్లో మిస్త్రీకి ‘టాటా!
ముంబై, నవంబరు 12: టాటాసైరస్‌మిస్త్రీల యుద్ధం తారస్థాయికి చేరింది. టాటాగ్రూప్‌ కంపెనీల్లో ఇప్ప టికీ కొనసాగుతున్న సైరస్‌మిస్త్రీని తొలగించేందుకు రతన్‌టాటా వర్గీయులు చురుకుగా పావులు కదు పుతున్నారు. ప్రస్తుతం టాటాకెమికల్స్‌, టాటా మోటార్స్‌, టాటాస్టీల్‌ వంటి కీలక కంపెనీల్లో మిస్త్రీని తొలగించేందుకు చురుకుగా యత్నాలు సాగుతున్నాయి. ఇక మిస్త్రీకి మద్దతు ఇస్తున్న ఇండి పెండెంట్‌ డైరెక్టర్లపై వేటు వేసేందుకు సన్నా హాలు ప్రారంభించింది. టాటాగ్రూప్‌ సంస్థల్లో అత్యంత సీనియర్‌ అయిన స్వతంత్ర డైరెక్టర్‌ నుస్లీ వాడియానను బైటికి పంపించేందుకు వ్యూహం అమలుచేస్తోంది. టాటామోటార్స్‌, టాటాస్టీల్‌, టాటాకెమికల్స్‌లో ఆయన స్వతంత్ర డైరెక్టర్‌గా వ్యవహరిస్తున్నారు. ఇప్పటికే కెమికల్స్‌ నుంచి డైరెక్టర్‌ భాస్కర్‌భట్‌ రాజీనామా చేసిన సంగతి తెలిసిందే. ఇక టిసిఎస్‌ నుంచి మిస్త్రీని తొలగించి రతన్‌టాటా విధేయుణ్ణి ఛైర్మన్‌గా నియమించారు. వాడియాగ్రూప్‌ కంపెనీల ఛైర్మన్‌గా వ్యవహరి స్తున్న నుస్లీవాడియా ఈ మూడు కంపెనీల్లో ఒక డైరెక్టర్‌గా ఉన్నారు. ఇక ఇండియన్‌ హోటల్స్‌పై కూడా రతన్‌టాటా బోర్డు ఇదే వ్యూహం అమలు చేయాలని చూస్తోంది. ఈకంపెనీల్లో టాటా వాటా 30-39 శాతంగా మాత్రమే ఉన్నదని ఇండియన్‌ హోటల్స్‌ వంటి సంస్థల్లో మిస్త్రీకే ఎక్కువ మద్ద తు లభిస్తున్నదని కొందరు చెపుతున్నారు. టాటా స్టీల్‌, టాటామోటార్స్‌ బోర్డులో వాడియా దీర్ఘ కాలంగా స్వతం త్ర డైరెక్టర్‌గా వ్యవహరిస్తున్నారు. టాటాగ్రూప్‌ ఛైర్మన్‌ పోస్టును కూడా ఆయనకు అప్పటి జెఆర్‌డి టాటా 1990లోనే ఆఫర్‌చేశారని అయితే ఆయన చేపట్టేందుకు తిరస్కరించినట్లు చెపుతున్నారు. మిస్త్రీఛైర్మన్‌గా ఉన్న టాటామోటా ర్స్‌బోర్డు సోమవారం సమావేశం నిర్వహిస్తోంది. ఇక టాటాస్టీల్‌ బోర్డు శుక్రవారం సమావేశం అవు తోంది. టాటాగ్రూప్‌ కేంద్ర కార్యాలయం బాంబే హౌస్‌లో ఈసమావేశాలవుతాయి. ఈరెండు కంపె నీలకు సెప్టెంబరు త్రైమాసిక ఫలితాలకు మిస్త్రీ సంతకాలు చేయాల్సిఉంది. అయితే టాటాసన్స్‌ అత్యవసర ప్రత్యేక సమావేశం నిర్వహించాలని నోటీసు జారీచేసిందని అంచనా. టాటాస్టీల్‌, కెమి కల్స్‌ కంపెనీలు కూడా ఇదే నోటీసులు అందుకు న్నట్లు స్టాక్‌ ఎక్ఛేంజిలకు నివేదిక లిచ్చాయి. నోటీ సు అందిన 21రోజులలోపు సమావేశం నిర్వ హించాల్సి ఉంటుంది. ఈ కంపెనీలు అత్యవసర సమావేశం నిర్వహించకపోతే టాటాసన్స్‌ అత్య వసర సమావేశం నిర్వహించేఅవకాశం ఉంటుంది.